Skal du på udveksling i London eller andre steder i Storbritannien til efteråret, kan det være, du skal se dig om efter et andet sted at studere.

Brexit kan nemlig gøre det både dyrere og mere omstændeligt at læse på et britisk universitet, idet der fortsat er usikkerhed om, hvordan og hvorledes briternes skilsmisse med EU bliver.

Det er super frustrerende, fordi vi har arbejdet på ikke at skulle være i denne her situation og få det afklaret, men man skal ikke have læst mange nyheder de seneste måneder for at se, at det er et stort kaos Tommy Ahlers, uddannelses- og forskningsminister (V)

Det siger uddannelses- og forskningsminister Tommy Ahlers (V) til DR Nyheder.

- Min opfordring vil være, at usikkerheden omkring brexit ikke skal få en til at droppe udlandet, men man skal måske lære noget fransk eller tysk og tage et universitet i et af de andre EU-lande i stedet for, siger han.

Norske studerende advares også

Udmeldingen fra Tommy Ahlers kommer, efter Norges uddannelsesminister, Iselin Nybø, har været ude og opfordre de norske studerende til at have en plan B, såfremt de har planer om at læse på eksempelvis Cambridge eller Oxford universitetet.